Hestia Lee

(เฮสเทีย ลี)

* Formal
* Casual
* Nature

## Prologue

เรื่องราวต่อไปนี้เป็นเรื่องราวของสาวเกาหลีตัวน้อยๆคนหนึ่งที่มีชีวิตสุดอาภัพ คุณอาจร้องไห้ได้เมื่ออ่านเรื่องนี้ โปรดเตรียมทิชชู่

**"เฮสเทีย ลี"** เป็นสาวน้อยลูกครึ่งเกาหลี/อิตาลี เธอเกิดในหน้าหนาวปี 2003 ในครอบครัวที่มีพ่อชาวอิตาลี แม่ชาวเกาหลี ครอบครัวสุดแสนจะอบอุ่น เธอเป็นลูกสาวคนเดียวที่ติดพ่อมากๆ และถูกพ่อชาวอิตาลีของเธอสอนให้เธอห้าวหาญไม่กลัวใครอยู่เสมอ(แต่การสอนนั้นได้ผลแค่ครึ่งเดียว)

เฮสเทียเป็นลูกครึ่ง การอาศัยอยู่ในประเทศที่ค่อนข้างชาตินิยมอย่างรุนแรงอย่างเกาหลีใต้เป็นอะไรที่หนักหน่วงสำหรับเธอมาทั้งชีวิต ตั้งแต่เธอเริ่มเข้าโรงเรียนเธอก็ไม่รู้จักคำว่าสงบสุขอีกเลย เธอโดนเหยียดเชื้อชาติว่าเธอไม่ใช่คนเกาหลีแท้ๆ เป็นเลือดผสมเลือดสีโคลน(คนด่าคงอินแฮรี่พอตเตอร์ไปหน่อยมั้ง) บางคนก็ว่าลามไปยันพ่อเธอว่าหนีคดีเข้ามากบดานที่เกาหลีหรือเปล่า เฮสเทียไม่ใช่คนสู้คน แต่เป็นคนปากแซ่บ เธอทำได้แค่ด่าอะไรก็ได้ที่เธอคิดออก บางทีเธอก็มานั่งคิดน้อยใจอยู่คนเดียวว่า *แค่เกิดเป็นลูกครึ่งมันผิดตรงไหนวะ* เธอแค่อยากอยู่เงียบๆ ไม่ต้องมีเพื่อนก็ได้ แต่ดูเหมือนความหวังของเธอจะมากเกินไป

เซฟโซนเดียวของเธอคือครอบครัว พ่อของเธอเป็นคนกล้าหาญและมองโลกในแง่ดี ส่วนแม่ของเธอเป็นคนนุ่มๆไม่มีปากเสียง ทั้งสองคนเติมเต็มให้สาวน้อยที่ไม่สบายใจกลับบ้านมาลืมเรื่องร้ายๆภายนอกทั้งหมดได้ เธอแค่เรียนให้ดี ตอกหน้าทุกคนที่ด่าเธอกับพ่อ และทำให้แม่ภูมิใจในตัวเธอ สามารถยืดอกโชว์ใครก็ได้ว่าแม่มีลูกสาวที่ทั้งสวยและเก่ง อยากให้แม่พูดได้มากที่สุดเท่าที่คนไม่มีปากเสียงคนหนึ่งจะทำได้

ในปี 2019 พ่อของเธอจำเป็นต้องกลับอิตาลีเพื่อไปจัดการเรื่องมรดกในส่วนที่เขาควรได้รับ ชายคนหนึ่งที่ตัดขาดกับบ้านเกิดมานานมองว่าการเอาทรัพย์สินส่วนนี้มาไว้เป็นของตัวเองตามสิทธิ์น่าจะส่งผลดีต่อเฮสเทียลูกสาวคนเดียว ในอนาคตหากเธอพ่ายแพ้กับการเหยียดเชื่อชาติ ทั้งครอบครัวอาจพากันไปอยู่ที่นั่น ทั้งหมดทั้งมวลนี้เพื่อนเฮสเทียทั้งนั้น แต่ใครจะรู้ว่าเที่ยวบินขาไปนั้น จะเป็นเที่ยวบินที่ไม่มีวันได้กลับมาอีก พ่อของเฮสเทียขึ้นเครื่องบินลำที่ประสบอุบัติเหตุพุ่งตกลงกลางมหาสมุทร แน่นอนว่าผู้โดยสารและลูกเรือทั้งลำไม่อาจมีชีวิตรอด เธอเสียหนึ่งในเซฟโซนไปอย่างไม่มีวันกลับ

ชีวิตเธอเหลือแม่เป็นแสงสว่างเดียว แม่ยังคงนุ่มนวลและอ่อนโยนกับเธอเสมอ เธอจึงยังยืนหยัดอยู่ได้ มีกำลังใจที่จะเรียนให้จบไฮสคูล เธอตั้งใจจะพาแม่ไปอยู่ที่อื่นไกลๆเท่าที่ความสามารถของเธอจะทำได้ จนในปี 2020 เธอสำเร็จการศึกษาในระดับมัธยมปลาย เกรดเฉลี่ยของเธอนั้นสามารถเข้ามหาวิทยาลัยชั้นนำของเกาหลีได้สบายๆ แต่เธอจะไม่สอบเข้าที่นั่น

เช้าวันหนึ่งที่แสนธรรมดาๆ แม่ของเฮสเทียทำอาหารเช้าให้เธอเช่นเคย จัดเตรียมเสื้อผ้าให้เธอเช่นเคย เธอวางรองเท้า จัดกระเป๋า ทุกอย่างดูก็รู้ว่าเฮสเทียได้รับการดูแลจากแม่ดีแค่ไหน แต่ใครจะรู้ว่าเมื่อเธอออกจากบ้านไปและกลับมา เธอจะพบว่าแม่จากไปแล้วด้วยการรมควันตัวเองในห้องนอน บนเตียงที่เคยมีพ่อกับแม่นอนด้วยกัน โดยเขียนจดหมายหาลูกสาวคนเดียวว่าขอโทษจริงๆที่เธอไม่สามารถอยู่โดยต้องคิดถึงคนที่ไม่สามารถกลับมากอดเธอได้อีก เฮสเทียเข้าใจได้ทันทีว่าเรื่องพ่อ แม่คงฝืนเข้มแข็งมามากเต็มที

เฮสเทียรู้ได้ทันทีว่าแผนการย้ายออกไปอยู่ทีไกลๆมีแค่เธอที่ต้องไปคนเดียว เธอใช้เวลาซักพักทำงานเล็กๆเก็บเงินก้อนหนึ่ง และในที่สุด กลางปี 2022 เธอสามารถย้ายสัมมะโนครัวตัวเองมาอยู่ที่ Los santos ,San andreas ได้สำเร็จ แม้ว่าเธอจะไม่เหลือใครเลยก็ตาม

## Personality

เฮสเทียเป็นสาวกรุ๊ป O ไทป์ ENFP บุคลิกห้าวๆกวนๆ ไม่มีความเรียบร้อยสมเป็นหญิงใดๆอยู่เลย เป็นคนช่างฝันและใช้อารม์นำทาง อาจดูเหมือนเป็นคนมีแบบแผนแต่จริงๆแล้วไม่ใช่เลย เธอมักเดี๋ยวดีเดี๋ยวร้าย โมโหง่าย แต่ซักพักก็หัวเราะ หลายๆคนอาจมองว่าเธอแปลกๆ แต่จริงๆแล้ว เออ ใช่ เธอแปลก เธอมีปัญหาเกี่ยวกับการจดจำใบหน้าแม้ว่าจะรู้จักกันแต่เธอมักไม่ค่อยแน่ใจและจะถามเสมอกับทุกคนที่พบเจอว่า *"คุณเป็นใครคะ?"*

ภายนอกดูเหมือนแข็งแกร่ง แต่ภายในเหลวเป็นน้ำ ภายใต้ความปากแซ่บของเธอ เฮสเทียซ่อนความใจอ่อนกับทุกคน(โดยเฉพาะผู้ชาย และ*ตำรวจ*) นิสัยเธอค่อนข้างเปลี่ยนไปมากตั้งแต่ย้ายมาที่ Los Santos เธอร่าเริง เข้าหาผู้คน แสดงออกชัดเจน และเริ่มสู้คนไม่กลัวใครแม้กระทั่งโจรเธอก็ด่ามาแล้ว แต่ก็ยังรู้สึกว่าอ่อนแอและต้องการใครซักคน(โดยเฉพาะ*ตำรวจ*)มาปกป้องเธออยู่ดี

เฮสเทียเป็นคนเก็บอาการไม่เก่ง หากเธอชอบใครจะชอบโผล่ไปปรากฏตัวอยู่รอบๆคนนั้นบ่อยๆ เธอหาสถานการณ์เก่งมากๆเรื่องผู้ชาย แต่หากเธอเกลียด สิ่งที่เธอจะทำคือไม่พูดถึงคนๆนั้นอีก ไม่อยู่ใกล้ ไม่เข้าหา ทำเป็นมองไม่เห็น เธอเก่งมากเรื่องไม่เห็นหัวคน